Nettsted

Et nettsted (engelsk website eller web site) er en samling av relaterte nettsider som vanligvis ligger under samme domenenavn. Nettsteder er tilgjengelige i et nettverk, som regel internett, men kan også være i et lokalt datanett. Nettstedets sider kan nås med URL-er.Noen få nettsteder kun tilgjengelige gjennom IP-adresse Alle offentlig nettsteder utgjør sammen World Wide Web (av og til fornorsket verdensveven). 

Inngangssiden på nettstedet en kommer til når en besøker et domenenavn uten å angi nøyaktig hvilken side de skal besøke er ofte kalt hjemmesiden, startsiden, eller forsiden. Nettsteder består av en samling tekstdokumenter, nettsider. Disse består av tekst med formateringskoder i markeringsspråket HTML. Sidene kan inkludere bilder fra medieelementer som er lagret på andre nettsteder, og lenker til andre nettsteder. En nettside kan inkludere elementer fra andre nettsteder ved hjelp av egnede teknologier (som for eksempel RSS). Nettsider blir hovedsakelig aksessert og transportert over hypertekstoverføringsprotokollen HTTP. Brukerapplikasjonen, oftest en nettleser, viser vanligvis innholdet på nettsiden i henhold til markeringsinstruksjonene på en dataskjerm.

Sidene på et nettsted kan være organisert på flere måter. Ofte gjenspeiler sidene hvordan nettsidene ligger lagret i filsystemet på webtjeneren (skråstrek i URL-en, /, representerer da en mappe/katalog i filenes lagring). På nettsted som er laget med nyere publiseringssystemer er nettsidene på nettstedet (vanligvis) ikke lagret som filer, men normalt i databaser. Organiseringen av sidene på nettstedet og URL-strukturen er da styrt av innstillinger i publiseringssystemet. I tillegg til å navigere mellom sidene gjennom lenker i teksten, har de aller fleste nettsteder navigasjonsmenyer (oftest til venstre, eller toppmeny) for å hjelpe brukerne til å finne fram til siden(e) de er på leting etter.Steve Krug Don't Make Me Think: A Common Sense Approach to Web Usability 

 Vanlige typer nettsteder  

Det er en gradvis overgang og overlapp mellom nettsteder og nettjenester. 

 Type  Beskrivelse  Kjente eksempel Søkemotor   Nettjeneste som gir brukeren mulighet for å søke i en database (indeks) av innhold som søkemotoren (på forhånd) har indeksert og som presenterer treffliste relevans, kronologi eller lignende  Google, Bing Blogg   nettsted, ofte skrevet av en enkeltperson eller liten gruppe, hvor artiklene sorteres omvendt kronologisk   Norsk popularitetsliste på blogglisten.no Nettavis   Nettsted med vekt på nyhetsartikler drevet av medieorganisasjon, gjerne som parallellutgave til tradisjonell papirpublikasjon    Portal   nettsted som har lite egenprodusert innhold, men som har som mål å lede brukerne videre til andre informasjonskilder eller samle innhold     Wiki   Nettsted som legger vekt å gjøre samskriving enkelt. Standardinnstilling for wikinettsider er ofte at de åpen for redigering for alle i stedet for at kun en begrenset krets kan bidra. Wikinettsider kan opprettes ved å klikke på lenker til sider som ennå ikke eksisterer  Wikipedia Sosialt nettverk   Nettsted som hvor brukerne har personlige profilsider og kan organisere seg i grupper. Sosiale nettverk legger vekt på at mange brukere kan kommunisere med mange andre gjennom å poste i grupper eller på hverandres profilsider.   Facebook  Spørsmål- og svarnettsted  Nettsted som skal innhente svar på spørsmål på spørsmål stilt av brukerne, gjerne med mulighet til å stemme fram mest relevante svar eller starte diskusjonstråd under svaret Quora, Stack Overflow, Ung.no Mikroblogg     Twitter, Mastodon Personlig hjemmeside      Forum (diskusjonsforum)  Diskusjon.no, Freakforum Webmail  Nettjeneste som gir tilgang til e-post gjennom webgrensesnitt  Hotmail, Gmail Webarkiv  nettsted for (langtids-)lagring og bevaring av dokumenter og filer som ikke er ment å oppdateres  Wayback Machine, Archive.is Publikasjonsarkiv  Nettsted for lagring av lagring av faglige/vitenskapelige publikasjoner  arXiv, Google Scholar

 Se også 
 Nettside
 Mikronettsted
 Portal (internett)
 Kategori:Nettsteder

 Referanser 


Kategori:Internett